Delhi Fire: सीएम केजरीवाल ने किया मृतकों के परिजनों को 10-10 और घायलों को 1-1 लाख रुपये मदद का ऐलान  
रविवार अल सुबह फैक्टरी में लगी आग
सीएम केजरीवाल ने किया 10 लाख का मुआवजा देने का ऐलान
बीजेपी ने भी किया मृतकों के परिजनों को 5 लाख का मुआवजा देने का ऐलान
दिल्ली की रानी झांसी रोड पर अनाज मंडी के पास एक फैक्टरी में रविवार सुबह आग लगने से 43 लोगों की मौत हो गई. घटना के बाद दिल्ली के मुख्यमंत्री अरविंद केजरीवाल (Chief Minister Arvind Kejriwal) ने कहा, यह बहुत दुखद है.  मुख्यमंत्री केजरीवाल ने इसके साथ ही मृतकों के परिजनों को 10-10 लाख रुपये मुआवजा देने का ऐलान किया. उन्होंने न्यूज एजेंसी ANI से बात करते हुए कहा, ''मैंने मजिस्ट्रेट को जांच का आदेश दिया है. मृतकों के परिजनों को 10-10 लाख रुपये का मुआवाजा दिया जाएगा और घायलों को 1 लाख रुपये आर्थिक मदद के तौर पर दिए जाएंगे. इलाज का पूरा खर्च भी सरकार उठाएगी''. 
वहीं उत्तर पूर्वी दिल्ली से एमपी मनोज तिवारी ने भी एएनआई से बात करते हुए कहा, ''यह एक दुखद घटना है. शुरुआती जांच के मुताबिक फैक्टरी में शॉर्ट सर्किट के कारण आग लगी. घटना में मरने वाले लोगों के परिजनों को बीजेपी 5-5 लाख रुपये मदद देगी और घायलों को 25,000 की आर्थिक सहायता देगी''.
Delhi CM Arvind Kejriwal: It is a very sad incident. I have ordered a magisterial inquiry into it. Compensation Rs 10 lakhs each to be given to families of those dead and Rs 1 lakh each to those injured. The expense of medical treatment of those injured to be borne by the govt. pic.twitter.com/JytAD9iMOj
BJP MP from North East Delhi, Manoj Tiwari visits Delhi fire incident site,says,"It's a sad incident. As per initial info,fire broke out due to short circuit.BJP will provide financial assistance of Rs5 lakhs each to families of those who have lost their lives&Rs25000 to injured" pic.twitter.com/yl0XQ2YvGr
घटना को लेकर राष्ट्रपति रामनाथ कोविंद ने भी संवेदना व्यक्त करते हुए ट्वीट किया है. अपने ट्वीट में उन्होंने लिखा, ''दिल्ली की अनाज मंडी में आग लगने की दुखद खबर सुनकर काफी दुख हुआ. मेरी गहन संवेदना प्रभावित परिवारों के साथ है. मैं घायलों के जल्द स्वस्थ होने की कामना करता हूं. स्थानीय प्रशासन लोगों को बचाने और मदद मुहैया कराने की कोशिश कर रही है''. 
दिल्ली की अनाज मंडी में आग लगने की दुखद खबर सुनकर बहुत पीड़ा हुई है।
मेरी गहन संवेदना प्रभावित परिवारों के साथ हैं। मैं घायलों के जल्द स्वस्थ होने की कामना करता हूँ।
स्थानीय प्रशासन लोगों को बचाने और मदद मुहैया कराने की भरसक कोशिश कर रहा है — राष्ट्रपति कोविन्द
आपको बता दें, यह घटना रविवार सुबह रानी झांसी रोड पर अनाज के पास एक फैक्टरी में हुई. आग लगने के वक्त फैक्टरी में काफी सारे मजदूर सो रहे थे. घटना की जानकारी मिलने के बाद दमकल विभाग की टीम मौके पर पहुंची और 64 लोगों को बाहर निकाला. इनमें से 43 लोगों की मौत हो गई है. वहीं अन्य लोगों का दिल्ली के अलग-अलग अस्पतालों में इलाज किया जा रहा है.